
OPĆINSKOM SUDU U .....................
Predlagatelj: ...................... iz ………… OIB ………….
Protustranka: ..................... iz …………. OIB ………
PRIJEDLOG
za razvrgnuće suvlasništva civilnom diobom
dvostruko

1. Predlagatelj i protustranka su suvlasnici nekretnine upisane u z.k.ul. broj .... k.o. ........., i to kuće s okućnicom u ............... na adresi ..............., ukupne površine ..... m2, pri čemu je predlagatelj suvlasnik u 3/4 dijela, a protustranka u 1/4 dijela.

Dokaz: preslika z.k. izvatka za z.k.ul. broj ... k.o. ......, uključujući list C – prilog A)
2. Predlagatelj želi razvrgnuti suvlasničku zajednicu, no protustranka se s razvrgnućem, odnosno s načinom razvrgnuća, nije suglasila. Pravo na razvrgnuće suvlasništva, sukladno članku 47. stavku 1. Zakona o vlasništvu i drugim stvarnim pravima, ne zastarijeva, a razvrgnuće u ovom slučaju nije na štetu protustranke, pa nema zapreke iz članka 47. stavka 2. istoga Zakona.
3. Geometrijska dioba predmetne nekretnine nije moguća, a da se znatno ne umanji njezina vrijednost, s obzirom na veličinu i položaj kuće, koja čini jednu funkcionalnu cjelinu. Iz istih razloga kuća nije podobna ni za razvrgnuće uspostavom etažnog vlasništva, jer ne sadrži više samostalnih uporabnih cjelina u smislu članka 67. Zakona o vlasništvu i drugim stvarnim pravima.

Dokaz: uviđaj s vještacima; vještačenje po sudskom vještaku građevinske struke i sudskom procjenitelju radi utvrđenja mogućnosti diobe i tržišne vrijednosti nekretnine
4. Budući da se geometrijska dioba ne može provesti bez znatnog umanjenja vrijednosti, ispunjene su pretpostavke za civilno razvrgnuće iz članka 50. stavka 4. Zakona o vlasništvu i drugim stvarnim pravima, odnosno za prodaju nekretnine na javnoj dražbi i razmjernu podjelu dobivenog iznosa među suvlasnicima.
5. Prijedlog se temelji na odredbama članka 47., 48. stavka 2. i 3., 49. stavka 4., 50. stavka 1., 2. i 4., 54. i 56. Zakona o vlasništvu i drugim stvarnim pravima (“Narodne novine” broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst, 94/17), prema kojima, ako se suvlasnici ne mogu sporazumjeti o razvrgnuću, sud o tome odlučuje u izvanparničnom postupku te, kada nekretninu nije moguće podijeliti geometrijski bez znatnog umanjenja vrijednosti, odlučuje da se ona proda na javnoj dražbi ili na drugi prikladan način, a dobiveni iznos podijeli razmjerno suvlasničkim dijelovima. Slijedom navedenog, predlagatelj predlaže da sud, nakon provedenog izvanparničnog postupka, donese sljedeće
RJEŠENJE

I. Razvrgava se suvlasništvo nekretnine upisane u z.k.ul. broj .... k.o. ........., i to kuće s okućnicom u ............... na adresi ..............., površine ..... m2, civilnim razvrgnućem, na način da se nekretnina proda na javnoj dražbi, a iznos dobiven prodajom, nakon podmirenja troškova postupka razvrgnuća, podijeli između predlagatelja i protustranke razmjerno njihovim suvlasničkim dijelovima, i to predlagatelju 3/4, a protustranci 1/4.
II. Početna cijena nekretnine na dražbi odredit će se prema procjeni sudskog vještaka.
III. Troškove postupka razvrgnuća snose predlagatelj i protustranka razmjerno svojim suvlasničkim dijelovima (3/4 i 1/4), sukladno članku 54. Zakona o vlasništvu i drugim stvarnim pravima.

Predlagatelj 
……………..

